
Text rozhodnutia
Súd: Krajský súd Banská Bystrica Spisová značka: 28Sp/85/2015 Identifikačné číslo súdneho spisu: 6015201588 Dátum vydania rozhodnutia: 10. 05. 2016 Meno a priezvisko sudcu, VSÚ: JUDr. Jana Novotná ECLI: ECLI:SK:KSBB:2016:6015201588.2 Opravné uznesenie Krajský súd v Banskej Bystrici v právnej veci navrhovateľa: POHOTOVOSŤ s.r.o., Pribinova 25, 811 09 Bratislava, IČO: 35 807 598, proti odporcovi - správnemu orgánu Okresný úrad Rimavská Sobota, katastrálny odbor, Kraskova č. 2, 979 01 Rimavská Sobota, za účasti ďalšej účastníčky: Q. T., F. XX, XXX XX C. L., o preskúmanie zákonnosti rozhodnutia odporcu č. V 2332/2015 zo dňa 29. októbra 2015, takto r o z h o d o l : Opravuje dátum vyhlásenia rozsudku č.k. 28Sp/85/2015-20 tak, že správne má znieť : V Banskej Bystrici dňa 16. februára 2016. o d ô v o d n e n i e : Krajský súd v Banskej Bystrici rozsudkom č. k. 28Sp/85/2015-20 rozhodol o preskúmaní zákonnosti rozhodnutia odporcu č. V 2332/2015 zo dňa 29. októbra 2015 tak, že toto rozhodnutie potvrdil (prvý výrok). Zároveň rozhodol o náhrade trov konania (druhý výrok) a o povinnosti zaplatiť súdny poplatok (tretí výrok). V záverečnej časti rozsudku je nesprávne uvedený ako dátum jeho vyhlásenia 16. február 2015 namiesto správneho 16. február 2016. Táto skutočnosť vyplýva z predvolania na pojednávanie zo dňa 08. januára 2016 (č.l. 13 súdneho spisu) ako aj zo zápisnice o pojednávaní zo dňa 16. februára 2016 (č.l. 18 súdneho spisu). Podľa § 164 Občianskeho súdneho poriadku (ďalej len „O.s.p.“) súd kedykoľvek aj bez návrhu opraví v rozhodnutí chyby v písaní a v počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd po zistení, že pri písomnom vyhotovení rozsudku bol nesprávne uvedený dátum jeho vyhlásenia, rozhodol o oprave tejto zrejmej nesprávnosti v súlade s citovaným ustanovením § 164 O.s.p. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, písomne, dvojmo, na tunajšom súde. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

